Jalkapallon historia

Jalkapallon historian katsotaan usein alkavan muinaisista jalkapalloa muistuttavista peleistä, joita pelattiin esimerkiksi Kiinassa ja Euroopassa jo ajanlaskun alun tienoilla. Nykyisin tunnetun jalkapallon juuret ovat Englannissa, missä eräänlaista jalkapalloa pelattiin jo keskiajalla. Nykymuotoinen jalkapallo kehittyi 1800-luvulla Englannin sisäoppilaitoksissa. Jalkapallo ja rugby kehittyivät omiksi lajeikseen 1800-luvun lopulla, kun jalkapalloon luotiin sääntö, että palloa ei saa pelata käsin.

Ensimmäinen jalkapalloseura Sheffield FC perustettiin 1857 ja ensimmäinen sarja, Englannin 1. divisioona, vuonna 1888. Olympialajina jalkapallo oli ensimmäisen kerran vuonna 1900 Pariisin olympialaisissa. Kansainvälinen jalkapalloliitto eli FIFA perustettiin 1904. Ensimmäinen maanosan sisäinen mestaruusturnaus Copa América järjestettiin Etelä-Amerikassa vuonna 1916. Ensimmäinen maailmanmestaruusturnaus järjestettiin 1930 Uruguayssa, ja siihen osallistui yhdeksän maata Amerikasta ja neljä Euroopasta. Ensimmäiset naisten MM-kilpailut järjestettiin 1991 Kiinassa.

Nykypäivänä jalkapallo on maailman suosituin urheilulaji, ja vuoden 2006 MM-kilpailujen loppuottelua seurasi arviolta 715 miljoonaa katsojaa.

Jalkapalloa muistuttavat muinaiset pelit
Kiinassa pelattiin jalkapalloa muistuttavaa tsu chua (cuju, ) Han-dynastian aikaan yli 2000 vuotta sitten. Tsu chu oli sotilaallinen harjoitus, jossa käytettiin joskus pelivälineenä vihollisen päätä.Raevuori s. 10 Tavallisesti pelivälineenä oli nahkainen pallo, joka oli tarkoitus saada yhdeksän metrin korkeudella olevaan maaliin, jonka halkaisija oli 30–40 cm. Hieman myöhemmin Japanissa pelattiin kemaria, jossa pallo pyrittiin saamaan kahden bambuseipään välistä.Baddiel s. 7 Pelaajia kentällä oli kahdesta kahteentoista. Peliä pelattiin jaloilla, ja pallo oli tarkoitus saada mahdollisimman korkealle, lähelle jumalaa. Antiikin Kreikassa pelattiin episkuros-nimistä peliä, jossa palloa tosin heitettiin eikä potkittu. Antiikin Roomassa pelattiin harpascumia, jonka roomalaiset toivat myös Britanniaan. Harpascum oli väkivaltainen peli, jossa pallo pyrittiin varastamaan vastustajalta.

Keskiajalla jalkapalloa muistuttavia pelejä pelattiin ainakin Ranskassa, Italiassa ja Englannissa. Ranskassa peli tunnettiin nimillä soule, choule ja cholle. Se oli lähinnä tavallisen kansan ja munkkien harrastus, mutta myös hoviväki osallistui pelaamiseen. Italiassa pelatussa calciossa pallon halkaisija oli yhdeksän senttimetriä ja kenttä oli niin pitkä kuin ”voimakas mies saattaa kiven heittää ja puolet niin leveä”. Joukkueeseen kuului 27 pelaajaa.

Nykyisin jalkapallona tunnetun pelin juuret ovat Englannissa, missä varhaismuotoisia otteluita pelattiin kylien ja kaupunkien välillä jo keskiajalla. Pelit olivat erittäin väkivaltaisia otteluita, joissa ei ollut sääntöjä. Peleihin osallistuivat kokonaiset kylät. Pelaamista pyrittiin hillitsemään: 1314 kuningas Edvard II yritti saada miehet kiinnostumaan enemmän jousella ampumisesta kuin pallon potkimisesta. 1618 Jaakko I kielsi tanssit, jousella ampumiset ja pelit pyhäpäivisin.

Nykymuotoisen jalkapallon kehittyminen ja leviäminen (1800-luku)
Nykyaikainen jalkapallo kehittyi Britanniassa 1800-luvulla. Teollistumisen ja kaupungistumisen myötä työväenluokan vapaa-ajan määrä väheni ja väkivaltaisena pidettyjä jalkapallopelejä oli monin paikoin kielletty. Jalkapalloa ruvettiin pelaamaan uudelleen talvilajina yksityiskouluissa kuten Winchesterissa, Charterhousessa ja Etonissa. Jokaisella koululla oli käytössä omat sääntönsä, joista osassa oli pallon kuljettaminen käsillä sallittua.Goldblatt s. 25

Vuonna 1843 yritettiin ensi kertaa Cambridgen yliopistossa luoda yhteiset ja yleiset säännöt jalkapallolle. Cambridgen sääntöjä otettiin käyttöön monin paikoin ja uusia seuroja perustettiin. Vuonna 1863 Lontoon ja ympäröivän alueen seurat kokoontuivat vuoden aikana useaan otteeseen ja ensimmäiset pallon kuljettamisen käsillä kieltävät säännöt julkistettiin ja rugbyseurat jäivät Englannin jalkapalloliiton (FA) ulkopuolelle. Vuonna 1870 FA kielsi kaikenlaisen pallon käsittelyn käsin muilta pelaajilta kuin maalivahdilta.

230px|thumb|right|Sheffield Clubin pelaajia 1890.
Kansainvälinen säännöistä päättävä elin IFAB perustettiin kuitenkin vasta 1886. Ensimmäinen jalkapalloseura, Sheffield Club perustettiin lokakuussa 1857. Englannin jalkapalloliitto () perustettiin kahdeksan vuotta myöhemmin. 1871 rugby ja jalkapallo (Etonissa pelattu muoto) lähtivät kehittymään omiin suuntiinsa, kun säännöistä ei päästy sopuun. 1869 jalkapalloon tuli sääntö, jonka mukaan palloon ei saa koskea käsin. Ensimmäinen kansainvälinen jalkapallo-ottelu pelattiin 1872 Englannin ja Skotlannin välillä. Ensimmäiset ottelut Britannian ulkopuolella FA:n säännöillä pelattiin Saksassa 1875. Ensimmäinen naisten ottelu pelattiin 23. maaliskuuta 1895 Lontoossa.Goldblatt s. 78 Ensimmäinen pelaajakauppa oli kun skotlantilainen Willie Groves siirtyi West Bromwich Albionista Aston Villaan sadan punnan siirtosummalla.

1800-luvun lopulla tulivat ylärima ja maaliverkko pakollisiksi. Rangaistuspotku sekä kentällä oleva tuomari tulivat käyttöön 1891. Juuri ennen 1900-luvun alkua käyttöön otettiin säännöt 11 pelaajasta kentällä, 90 minuutin peliajasta sekä kentän mittasuhteista.Raevuori s. 12–13

Englannin liiga perustettiin 1888, ja 1892 Argentiinaan perustettiin ensimmäinen Englannin ulkopuolinen mestaruussarja. Suomessa jalkapalloa pelattiin ensimmäisen kerran vuonna 1890 Turussa ja Sortavalassa. Helsinkiin laji levisi vasta 1900-luvulla.

Taktillisesti suosituin pelijärjestelmä oli 2–3–5, joka oli hallitseva pelijärjestelmä aina 1920-luvulle asti.Baddiel s. 17 Muita käytettyjä järjestelmiä oli muun muassa 1–2–7 ja 2–2–6. Tuon ajan hyökkäävät taktiikat korostivat muun muassa pitkiä syöttöjä, hyviä haltuunottoja sekä pääpelitaitoja.

 Maali on tehty aina kun pallo menee maalin läpi poikkipuun alta, paitsi kun se on heitetty kädellä.
 Käsiä saa käyttää ainoastaan pallon pysäyttämiseen ja asettamiseen maahan jalkojen eteen.
 Potkut on kohdistettava ainoastaan palloon.
 Pelaaja ei saa potkaista palloa sen ollessa ilmassa.
 Kamppaamista ja kantapääpotkua ei sallita.
 Kun pallo potkaistaan sivulippujen taakse, pallon potkaisseen pelaajan on palautettava se paikasta, jossa pallo ylitti lippurajan, suorassa linjassa kentän keskipistettä kohti.
 Kun pallo potkaistaan maalilinjan taakse, maalia puolustavan pelaajan on potkaistava se peliin maalilinjalta.
 Vastapelaaja ei saa seisoa kuutta askelta lähempänä pelaajaa, joka potkaisee pallon peliin.
 Pelaaja on poissa pelistä heti, kun hän on pallon edessä, ja hänen on siirryttävä pallon taakse mahdollisimman nopeasti. Jos oman joukkueen pelaaja potkaisee pallon pelaajan ohi, hän ei saa koskea siihen, potkaista sitä tai edetä kunnes joku vastapelaajista on potkaissut palloa tai joku hänen kanssapelaajistaan on seurannut sitä ja on voinut, ollessaan häntä edellä, potkaista sitä.
 Taklaaminen on kielletty, kun pelaaja on poissa pelistä, so. heti kun pallo on hänen takanaan.

Vuosi/Kisat  Englanti  FA Cup  Italia1872   Wanderers 1873   Wanderers 1874   Oxford 1875   Royal Engineers 1876   Wanderers 1877   Wanderers 1878   Wanderers 1879   Old Etonians 1880   Clapham Rovers 1881   Old Carthusians 1882   Old Etonians 1883   Blackburn Olympic 1884   Blackburn Rovers 1885   Blackburn Rovers 1886   Blackburn Rovers 1887   Aston Villa 1888   West Bromwich 1889  Preston NE  Preston NE 1890  Preston NE  Blackburn Rovers 1891  Everton  Blackburn Rovers 1892  Sunderland  West Bromwich 1893  Sunderland  Wolverhampton 1894  Aston Villa  Notts County 1895  Sunderland  Aston Villa 1896  Aston Villa  Wednesday 1897  Aston Villa  Aston Villa 1898  Sheffield  Nottingham  Genoa1899  Aston Villa  Sheffield United  Genoa

1900-luku

Kohti MM-kilpailuja (1900–1930)
200px|right|thumb|Suomen joukkue Tukholman olympialaisissa.
135px|right|thumb|1920-luvulla yleiseksi tullut WM-pelijärjestelmä.

21. toukokuuta 1904 Pariisissa perustettiin kansainvälinen jalkapalloliitto Fédération Internationale de Football Association eli FIFA. Liiton perustajien (Belgia, Tanska, Ranska, Alankomaat, Espanja, Ruotsi ja Sveitsi)Saksa liittyi välittömästi liittoon unelmana oli järjestää jalkapallon maailmanmestaruuskilpailut. 1900-luvun olympiakisoja hallitsi Iso-Britannia, joka voitti 1900 sekä 1908. Iso-Britannia ei osallistunut vuoden 1904 olympialaisiin, jossa pelasi vain kolme joukkuetta. Vuonna 1908 joukkueita piti olla mukana 8, joista kaksi Ranskasta, mutta Böömi ja Unkari vetäytyivät turnauksesta. 

1910-luvun jalkapalloelämä oli maailmansodan takia katkonaista, eikä monissa maissa pelattu ennen 1920-lukua. Iso-Britannia voitti Tukholmassa 1912 vuosikymmenen ainoat olympialaiset, jossa pelasi yhteensä 12 joukkuetta. Tanska sijoittui toiseksi, kuten neljä vuotta aikaisemminkin. Suomi sijoittui olympiaturnauksessa neljänneksi hävittyään pronssiottelussa Alankomaille 0–9. Kerrotaan, että Suomen pelaajat olivat olleet kaupungilla juomassa punssia, kun tieto pronssiottelun aikaistamisesta päivällä tuli.Baddiel s. 21 Suomi voitti turnauksessa muun muassa Venäjän, jonka autonominen alue Suomi oli.

1910-luvun huomattavin sääntömuutos tehtiin 1913: vapaapotkussa vastapelaajan oli siirryttävä vähintään 9,2 metrin (10 jaardin) päähän pallosta. Käyttöön tulivat myös keskiviiva sekä rangaistusalue. Etelä-Amerikan mestaruusturnaus Copa América järjestettiin ensimmäisen kerran 1916. Ensimmäisen mestaruuden vei Uruguay.

1920-luku alkoi maailmansodan jälkeisissä tunnelmissa: monet maat boikotoivat sodassa hävinnyttä Saksaa, mikä johti muun muassa Englannin, Skotlannin, Walesin sekä Irlannin eroon FIFAsta 1920.Raevuori s. 14 Englannin eroaminen johtui myös pettymyksestä Antwerpenin olympialaisissa 1920, kun joukkue putosi ensimmäisellä kierroksella. Belgia voitti kotikisojensa olympiakullan ennen Espanjaa ja Alankomaita. FIFAn johtoon nousi olympiakisojen jälkeen 1921 Jules Rimet, joka johti FIFAa 33 vuotta. 1920 jokainen joukkue oli Euroopasta, mutta 1924 Pariisin olympialaisissa mukana oli kolme maata Euroopan ulkopuolelta: Yhdysvallat, Uruguay sekä Egypti, yhteensä 22 maajoukkuetta. Pariisin olympialaisten hahmoksi nousi uruguaylainen José Andrade,Raevuori s. 22–24 jonka edustama Uruguay voitti koko turnauksen. Uruguayn maajoukkueen erikoisharjoituksena oli päästää kentälle kana ja kukko, jotka heidän piti juosta kiinni. Uruguay uusi mestaruutensa neljä vuotta myöhemmin Amsterdamin olympialaisissa, josta olivat poissa useat Euroopan jalkapallomaat, kuten Englanti, Tanska ja Ruotsi.Raevuori s. 26 Kisojen puhutuimmaksi otteluksi, johtuen pelin väkivaltaisuudesta, nousi Saksan ja Uruguayn kohtaaminen, jonka Uruguay voitti 4–1. 1926 päätettiin järjestää MM-kilpailut Uruguayssa.Lahtinen & Tamminen s. 12–13

1920-luvun suurimmat sääntömuutokset olivat määräys, jonka mukaan joukkueiden pelipaitojen tuli olla eriväriset (vierasjoukkueen oli käytettävä vara-asua) ja sääntö, jonka mukaan rajaheittoa suoritettaessa molempien jalkojen piti olla maassa kiinni. Vuosikymmenellä kehiteltiin myös uusi pelijärjestelmä, 3–2–2–3, jota kutsutaan yleisesti myös WM-pelijärjestelmäksi. Erityisesti Arsenal teki sen suosituksi ympäri maailman. WM:n korvasi vasta 1950-luvulla 4–2–4. 1930-luvulla kehittyi myös ajatus liberon (erittäin puolustava pelaaja puolustuslinjan takana) käytöstä.Goldblatt s. 193 1930-luvulla nähtiin myös ensimmäisen kerran vastahyökkäykseen perustuvaa peliä. Italialainen Vittorio Pozzo toi lyhytsyöttöpelin Keski-Eurooppaan, jossa tarkoituksena oli syöttää pallo pitkin maata.

22. tammikuuta 1927 BBC lähetti ensimmäisen live-lähetyksen jalkapallo-ottelusta Arsenalin ja Sheffield Unitedin ottelusta. Seuraavan neljän vuoden aikana lähetettiin noin 100 ottelua.Goldbaltt s. 185 Laji kehittyi muutenkin 1920-luvulla, erityisesti Herbert Chapmanin ansiosta: vesitiiviit ja valkoiset jalkapallot, numeroidut pelipaidat sekä kellot stadionilla näyttämässä aikaa.Goldblatt s. 190 Chapman ymmärsi myös julkisuuden merkityksen: hän sai vaihdettua Gillespie Road -metroaseman nimeksi Arsenal. Ensimmäiset suuret mantereiden väliset pelaajakaupat alkoivat myös 1920-luvun lopulla: 1928 argentiinalainen Raimundo Orsi siirtyi italialaiseen Juventukseen 100 000 liiran siirtosummalla, viikkopalkkana 8 000 liiraa.Goldblatt s. 205 Tämä johti myös jalkapallon ammatillistumiseen, mutta muun muassa Tanskassa, Ruotsissa ja Saksassa jalkapallo pysyi edelleen amatööritasolla.

Vuosi/Kisat  Englanti  FA Cup  Italia  Saksa  Arvokisat 1900  Olympialaiset  Aston Villa  Bury  Genoa   left|15px   left|15px   left|15px  1901  Liverpool  Tottenham Hotspur  AC Milan   1902  Sheffield Wednesday  Sheffield United  Genoa   1903  Sheffield Wednesday  Bury  Genoa  VfB Leipzig  1904  Olympialaiset  Sheffield Wednesday  Manchester City  Genoa   left|15px   left|15px   left|15px  1905  Newcastle United  Aston Villa  Juventus  Union Berlin  1906  OlympialaisetEi lasketa virallisiksi olympialaisiksi  Liverpool  Everton  AC Milan  VfB Leipzig  left|15px   left|15px   left|15px  1907  Newcastle United  Sheffield Wednesday  AC Milan  Freiburger FC   1908  Olympialaiset  Manchester United  Wolverhampton  Pro Vercelli  Viktoria Berlin  left|15px   left|15px   left|15px  1909  Newcastle United  Manchester United  Pro Vercelli  Karlsruher 

Vuosi/Kisat  Englanti  FA Cup  Italia  Saksa  Arvoturnaukset 1910  Aston Villa  Newcastle United  Inter  Karlsruher FV  1911  Manchester United  Bradford City  Pro Vercelli  Viktoria Berlin  1912  Olympialaiset  Blackburn Rovers  Barnsley  Pro Vercelli  Holstein Kiel  left|15px   left|15px   left|15px   1913  Sunderland  Aston Villa  Pro Vercelli  VfB Leipzig  1914  Blackburn Rovers  Aston Villa  Casale  SpVgg Fürth  1915  Everton  Oldham Athletic  Ensimmäinen maailmansota  1916  Ensimmäinen maailmansota  AC Milan  Ensimmäinen maailmansota  1917  Ensimmäinen maailmansota  1918  Ensimmäinen maailmansota  1919  Ensimmäinen maailmansota 

Vuosi/Kisat  Englanti  FA Cup  Espanja  Italia  Saksa  Arvoturnaukset 1920  Olympialaiset  West Bromwich  Aston Villa   Inter  Nürnberg  left|15px   left|15px   left|15px  1921  Burnley  Tottenham Hotspur   Pro Vercelli  Nürnberg  1922  Liverpool  Huddersfield   Novese  HSV  1923  Liverpool  Bolton Wanderers   Genoa  HSV  1924  Olympialaiset  Huddersfield  Newcastle United   Genoa  Nürnberg  left|15px   left|15px   left|15px   1925  Huddersfield  Sheffield United   Bologna  Nürnberg  1926  Huddersfield  Bolton Wanderers   Juventus  SpVgg Fürth  1927  Newcastle United  Cardiff City   TorinoRiistettiin myöhemmin  Nürnberg  1928  Olympialaiset  Everton  Blackburn Rovers   Internazionale Torino  HSV  left|15px   left|15px   left|15px  1929  Wednesday  Bolton Wanderers  Barcelona  Bologna  SpVgg Fürth 

1930- ja 1940-luku
140px|thumb|right|Uruguayn MM-kilpailujen virallinen logo.
1930-luku alkoi Uruguayn MM-kilpailuilla, joita boikotoivat muun muassa Italia, Alankomaat, Espanja ja Ruotsi, koska ne olivat hävinneet kilpailun kisojen järjestämisestä. Kilpailuihin osallistui vain neljä eurooppalaista joukkuetta: Ranska, Romania, Jugoslavia ja Belgia, joista vain Jugoslavia selvisi alkulohkoista välieriin. Uruguay voitti kaikkien aikojen ensimmäiset maailmanmestaruuskilpailut päihitettyään loppuottelussa Argentiinan 4–2. Kilpailujen paras maalintekijä oli argentiinalainen Guillermo Stábile.Lahtinen & Tamminen s. 18–20

1934 MM-kilpailut pelattiin Italiassa. Kilpailuihin osallistui 32 maata, joista karsintojen jälkeen lopputurnaukseen selviytyi 16 joukkuetta. Afrikkaa edusti Egypti ja Etelä-Amerikkaa Brasilia sekä Argentiina. Tällä kertaa hallitseva mestari Uruguay boikotoi kisoja, koska eurooppalaiset joukkueet eivät olleet suostuneet osallistumaan Uruguayn kotikisoihin.Raevuori s. 40 Turnauksen pelit olivat erittäin kovaotteisia. Toisaalta heräsi väitteitä sopupelistä.Lahtinen & Tamminen s. 26–27 Mestaruuden saavutti lopulta isäntämaa Italia, joka voitti loppuottelussa Tšekkoslovakian 2–1. Italia pudotti välierissä yhden voittajasuosikinGoldblatt s. 258 Itävallan ja sen WunderteaminItävallan Wunderteam hävisi vain kolme ottelua 31:stä huhtikuun 1931 ja kesäkuun 1934 välisenä aikana. Turnauksen paras maalintekijä oli tšekkoslovakialainen Oldřich Nejedlý.

1938 MM-kilpailut pelattiin Ranskassa. Lopputurnaukseen osallistui 15 joukkuetta, sillä Itävalta oli liitetty Anschlussissa Saksaan vain kolme kuukautta ennen kilpailuja. Kilpailuja boikotoivat useat Amerikan valtiot, kuten Uruguay, Argentiina, Yhdysvallat ja Meksiko. Suomi osallistui ensimmäistä kertaa MM-karsintoihin, mutta hävisi jokaisen ottelunsa.Lahtinen & Tamminen s. 34–35 Turnauksen voittajaksi selviytyi edellisten MM-kilpailujen tapaan Italia, joka voitti loppuottelussa Unkarin 4–2. Kilpailujen paras maalintekijä oli brasilialainen Leônidas. Kisat olivat taloudellisesti onnistuneet: voittoa yli 1,5 miljoonaa frangia. Urheilullinen anti oli myös hyvää: ensimmäisen kierroksen seitsemästä ottelusta viisi vaati jatkoajan ja kaksi uusintaottelua.Raevuori s. 42

Los Angelesin olympialaisissa jalkapallo ei ollut kilpailulajina, koska oli tulkintaeroja siitä, kuka on amatööri ja kuka ei. 1936 järjestettiin Berliinin olympialaiset, joissa jalkapallo oli jälleen olympialajina. Mestariksi selviytyi MM-kilpailujen tapaan Italia ennen Itävaltaa sekä Norjaa. Suomi putosi ensimmäisellä kierroksella hävittyään Perulle 7–3.

1930 perustettiin Suomen mestaruussarja (Suomensarja), jonka ensimmäiseksi mestariksi selviytyi helsinkiläinen HIFK.

1940-luvulla vuosien 1940 ja 1944 olympialaiset peruutettiin maailmansodan vuoksi. Ainoat olympialaiset järjestettiin Lontoossa 1948. Tällöin Ruotsi oli paras ennen Jugoslaviaa ja Tanskaa. Isäntämaa Iso-Britannia jäi neljänneksi. Ruotsin tärkeimpiä pelaajia olivat Gunnar Gren, Gunnar Nordahl ja Nils Liedholm, joista käytettiin yleensä vain yhteisnimitystä Gre-No-Li. Kolmikko siirtyi myöhemmin milanolaiseen AC Milaniin ja johdatti joukkueen Italian mestaruuteen.Raevuori s. 46–47 Gre-No-Lin lisäksi 1930- ja 1940-luvun merkittävimpiä pelaajia ovat William DeanÖman s. 7 sekä Giuseppe MeazzaÖman s. 9. MM-kilpailuja ei pelattu 1940-luvulla. 1939 pelipaitojen numerointi tuli pakolliseksi. Keski-Amerikan ja Karibian mestaruusturnaus (nykyään Gold Cup) järjestettiin ensimmäisen kerran 1941.

Vuosi/Kisat  Englanti  FA Cup  Espanja  Italia  Saksa  Arvoturnaukset 1930  MM  Wednesday  Arsenal  Bilbao  Inter Hertha  left|15px   left|15px  1931  Arsenal  West Bromwich  Bilbao  Juventus  Hertha  1932  Everton  Newcastle United  Real Madrid  Juventus  Bayern München  1933  Arsenal  Everton  Real Madrid  Juventus  Fortuna  1934  MM  Arsenal  Manchester City  Bilbao  Juventus  Schalke  left|15px   left|15px   left|15px  1935  Arsenal  Wednesday  Real Betis  Juventus  Schalke  1936  Olympialaiset  Sunderland  Arsenal  Bilbao  Bologna  Nürnberg  left|15px   left|15px   left|15px  1937  Manchester City  Sunderland  Sisällissota  Bologna  Schalke  1938  MM  Arsenal  Preston NE  Sisällissota  Inter  Hannover 96  left|15px   left|15px   left|15px  1939  Everton  Portsmouth  Sisällissota  Bologna  Schalke 

Vuosi/Kisat  Englanti  FA Cup  Espanja  Italia  Saksa  Arvoturnaukset 1940  Toinen maailmansota  Atlético  Inter  Schalke  1941  Toinen maailmansota  Atlético  Bologna  Rapid Wien   1942  Toinen maailmansota  Valencia  Roma  Schalke   1943  Toinen maailmansota  Athletic Bilbao  Torino  Dresdner   1944  Toinen maailmansota  Valencia  Toinen maailmansota  Dresdner   1945  Toinen maailmansota  Barcelona  Toinen maailmansota   1946  Toinen maailmansota  Derby County  Sevilla  Torino  Toinen maailmansota   1947  Liverpool  Charlton Athletic  Valencia  Torino  Toinen maailmansota   1948  Olympialaiset  Arsenal  Manchester United  Barcelona  Torino  Nürnberg  left|15px   left|15px   left|15px  1949  Portsmouth  Wolverhampton  Barcelona  Torino  Mannheim  

1950-luku
170px|thumb|right|Brasilialainen Pelé tuli maailman tietoisuuteen 17-vuotiaana Ruotsin MM-kilpailuissa.
1950-luku alkoi Brasilian MM-kilpailuilla. Alun perin kilpailut oli tarkoitus järjestää Saksassa, mutta FIFA päätti siirtää kisat Etelä-Amerikkaan, sillä se ei ollut kärsinyt suuremmin sodassa. Lopputurnaukseen osallistui lopulta vain 13 maata, sillä Skotlanti, Turkki sekä Intia kieltäytyivät osallistumasta: intialaisten syy oli, että heidän olisi pitänyt käyttää jalkapallokenkiä.Lahtinen & Tamminen s. 42–47 Lopputurnauksen pelisysteemi koki muutoksen: mestaruus ratkaistaisiin lohkomuotoisesti. Lopputurnauksen loppuotteluna pidetään Uruguayn ja Brasilian välistä ottelua. Isäntämaa kärsi 2–1 tappion 200 000 brasilialaisen kannattajan edessä Maracanãlla. Pronssille sijoittui Ruotsi. Turnauksen paras maalintekijä oli brasilialainen Ademir.

1954 olivat vuorossa Sveitsin MM-kilpailut. Kilpailujen suurin ennakkosuosikkiLahtinen & Tamminen s. 50–53Raevuori s. 90 oli kaksi vuotta aikaisemmin olympiakultaa voittanut Unkari. Unkari aloittikin kilpailut vahvasti tekemällä kahdessa alkusarjan ottelussa 17 maalia. Näistä 7 teki Sándor Kocsis, joka oli kilpailujen maalikuningas 11 maalillaan. Unkari eteni loppuotteluun asti. Siinä vastaan asettui Länsi-Saksa, jonka Unkari oli voittanut ensimmäisellä kierroksella 8–3. Saksalaiset pystyivät kuitenkin voittamaan unkarilaiset loppuottelussa 3–2 Helmut Rahnin voittomaalilla.

Vuoden 1958 MM-kilpailut järjestettiin Ruotsissa. Ruotsin MM-kilpailut tekivät nuoren, vasta 17-vuotiaan Pelén tunnetuksi. Pelén edustama Brasilia esitteli myös uuden pelisysteeminsä 4–2–4. Brasilia voittikin koko turnauksen: loppuottelussa se löi isäntämaa Ruotsin 5–2. Pronssille sijoittui Ranska, jonka hyökkääjä Just Fontaine oli koko turnauksen paras maalintekijä 13 maalillaan. Se on edelleen kaikkien aikojen suurin yhden pelaajan MM-lopputurnauksessa tekemien maalien lukumäärä.

1952 järjestettiin Helsingin olympialaiset, jotka olivat Unkarin Kultaisen joukkueen () näytöstä. Unkarin suurimpia tähtiä olivat Ferenc Puskás, Sándor Kocsis, Zoltán Czibor sekä Nandor Hidegkuti. Hopealle sijoittui Jugoslavia, ja pronssia saavutti Ruotsi. Isäntämaa Suomi putosi kilpailuista jo ensimmäisellä kierroksella hävittyään Itävallalle 4–3. Melbournen olympialaisiin osallistui vain 11 joukkuetta Unkarin kansannousun vuoksi. Kilpailuja hallitsi Neuvostoliitto. Se voitti loppuottelussa 1–0 Anatoli Ilyininin maalilla Jugoslavian, joka oli hopealla jo kolmansissa olympialaisissa peräkkäin. Pronssia voitti Bulgaria, joka kukisti Intian pronssiottelussa 3–1.

1950-luvulla Unkarin joukkue esitteli uuden taktiikan, jossa WM:n kolme hyökkääjää muutettiin kahteen hyökkääjään, jolloin keskikentälle tuli pelinrakentaja ja laidoille kaksi laitapelaajaa. Brasilia toi Ruotsin MM-kilpailuihin uuden taktiikan 4–2–4, jossa keskellä oli kaksi hyökkääjää: tällöin toinen joukkue oli pakotettu ottamaan kaksi keskuspuolustajaa. 4–2–4 muuttui hyökätessä tarpeen vaatiessa 2–4–4-muotoon. 4–2–4-taktiikan heikkous oli puolustaessa, jolloin keskikenttä oli liian heikko.

1950-luvun suurimpana sääntömuutoksena voidaan pitää estämisen tulkitsemista rikkomukseksi. Myös nykyinen Mestarien liiga, silloinen Euroopan Cup, järjestettiin ensimmäisen kerran 1956. Cupia hallitsi madridilainen Real Madrid, joka voitti turnauksen viitenä ensimmäisenä vuonna. 1956 pelattiin ensimmäisen kerran Aasian mestaruuskilpailut. 1957 pelattiin ensimmäisen kerran Afrikan mestaruuskilpailut. Eurooppalainen jalkapalloliitto UEFA (, ) perustettiin 15. kesäkuuta 1954 Baselissa, Sveitsissä. 1957 perustettiin Afrikan jalkapalloliitto CAF. Unkarin kultaisen joukkueen ja Fontainen lisäksi 1950-luvun merkittävimpiä pelaajia ovat Alfredo di StéfanoÖman s. 19, DidiÖman s. 23, Raymond KopaÖman s. 33 sekä Josef MasopustÖman s. 35.

Vuosi/Kisat  Englanti  FA Cup  Espanja  Italia  Saksa  UEFA  Arvoturnaukset 1950  MM  Portsmouth  Arsenal  Atlético  Juventus  Stuttgart   left|15px   left|15px   left|15px  1951  Tottenham Hotspur  Newcastle United  Atlético  Milan  Kaiserslautern   1952  Olympialaiset  Manchester United  Newcastle United  Barcelona  Juventus  Stuttgart   left|15px   left|15px   left|15px  1953  Arsenal  Blackpool  Barcelona  Inter  Kaiserslautern   1954  MM  Wolverhampton  West Bromwich  Real Madrid  Inter  Hannover   left|15px   left|15px   left|15px  1955  Chelsea  Newcastle United  Real Madrid  Milan  Essen   1956  Olympialaiset  Manchester United  Manchester City  Athletic Bilbao  Fiorentina  Borussia Dortmund   Real Madrid  left|15px   left|15px   left|15px  1957  Manchester United  Aston Villa  Real Madrid  Milan  Borussia Dortmund   Real Madrid  1958  MM  Wolverhampton  Bolton Wanderers  Real Madrid  Juventus  Schalke   Real Madrid  left|15px   left|15px   left|15px  1959  Wolverhampton  Nottingham Forest  Barcelona  Milan  Eintracht Frankfurt    Real Madrid 

1960-luku

Chilen MM-kilpailut järjestettiin 1962. Kilpailujen suurinRaevuori s. 156 yllättäjä oli isäntämaa Chile, joka pudotti puolivälierissä kuusi vuotta sitten olympiakultaa voittaneen Neuvostoliiton. Mestariksi nousi jälleen Brasilia, joka kukisti Tšekkoslovakian loppuottelussa 3–1. Pronssille sijoittui isäntämaa Chile. Kisojen parhaan maalintekijän titteli jaettiin kuuden pelaajan kesken. 

MM-kilpailut järjestettiin 1966 Englannissa, jalkapallon synnyinmaassa. Kaikki muut Afrikan ja Aasian maat paitsi Pohjois-Korea ja Australia kieltäytyivät osallistumasta karsintoihin, vastalauseena niille annetusta vain yhdestä MM-kisapaikasta.Lahtinen & Tamminen s. 80 Näistä Pohjois-Korea selviytyi kilpailuihin. Pohjois-Korea yllätti ja jätti lohkossaan Italian vaille jatkopaikkaa.Lahtinen & Tamminen s. 81 Loppuottelussa pelasivat vastakkain isäntämaa Englanti ja Länsi-Saksa. Ottelu venyi aina jatkoajalle asti, kunnes Geoff Hurstin kaksi maalia toivat voiton isäntämaalle. Hurstin hattutemppu on ainoa MM-kilpailuiden loppuottelussa. Pronssille sijoittui Portugali, jonka hyökkääjä Eusébio oli yhdeksällä maalillaan turnauksen paras maalintekijä.

1960 järjestettiin Rooman olympialaiset. Kolmien edellisten olympialaisten hopeamitalisti Jugoslavia voitti kultaa. Loppuottelussa Jugoslavia kukisti Tanskan 3–1. Pronssille sijoittui Bulgaria, joka jätti isäntämaa Italian neljänneksi. 1964 järjestettiin Tokion olympialaiset. Ennen kilpailuja sekä Italia että Pohjois-Korea vetäytyivät turnauksesta, joten turnauksessa pelasi vain 14 maata. Ensimmäistä kertaa mukana oli kaksi joukkuetta Afrikasta. Turnauksen voitti Unkari ennen Tšekkoslovakiaa ja Itä-SaksaaTodellisuudessa joukkue oli Länsi- ja Itä-Saksan yhteinen joukkue, mutta länsisaksalaiset kieltäytyivät pelaamasta joukkueessa. 1968 olivat vuorossa Meksikon olympialaiset. Olympialaiset tulivat tunnetuksi meluisuudestaan sekä väkivaltaisista otteluista: muun muassa Ghanan hävittyä Israelille 5–3 tappelu jatkui vielä olympiakylässäkin. Unkari pystyi uusimaan neljän vuoden takaisen voittonsa voitettuaan loppuottelussa Bulgarian. Pronssille sijoittui Japani ennen isäntämaa Meksikoa.

1960 pelattiin ensimmäisen kerran Euroopan mestaruuskilpailut. Ensimmäisen turnauksen voitti Neuvostoliitto ennen olympiavoittaja Jugoslaviaa ja Tšekkoslovakiaa.

Pohjois-, Keski-Amerikan ja Karibian jalkapalloliitto CONCACAF perustettiin 1961, kun CCCF ja NAFC yhdistyivät. Oseanian jalkapalloliitto OFC perustettiin 1966.

1960-luku toi tullessaan puolustavamman pelityylin. Jopa Brasilia, joka oli pelannut ennen 4–2–4-pelisysteemillä, siirtyi Chilen MM-kilpailuissa 4–3–3-pelisysteemiin. Muutos oli tuotu lähinnä paikkaamaan 4–2–4-järjestelmän heikkoutta keskikentällä, mutta myös 4–3–3 mahdollisti hyökkäävän pelin nousevien laitapuolustajien ansiosta. 1960-luvun puolustusta korostava pelisysteemi oli catenaccio (): catenaccio toi puolustuslinjan taakse liberon, jonka tehtävänä oli paikata puolustuksen virheitä. Puolustuksen korostuessa pelit muuttuivat kovemmiksi ja raaemmiksi.Raevuori s. 158 1960-luvun merkittäviä pelaajia ovat muun muassa Lev JašinÖman s. 29, John CharlesÖman s. 31, Gordon BanksÖman s. 49, Bobby CharltonÖman s. 51 Garrinchas. 39 sekä PeléÖman s. 55.

Vuosi/Kisat  Englanti  FA Cup  Espanja  Italia  Saksa  UEFA  Arvoturnaukset EM  Burnley  Wolverhampton  Barcelona  Juventus  Hamburger   Real Madrid  left|15px   left|15px   left|15px   left|15px   left|15px   left|15px  1961  Tottenham  Tottenham  Real Madrid  Juventus  Nürnberg   Benfica   1962  MM  Ipswich  Tottenham  Real Madrid  Milan  Köln   Benfica  left|15px   left|15px   left|15px   1963  Everton  Manchester United  Real Madrid  Inter  Borussia Dortmund   Milan   EM  Liverpool  West Ham  Real Madrid  Bologna  Köln   Inter  left|15px   left|15px   left|15px   left|15px   left|15px   left|15px  1965  Manchester United  Liverpool  Real Madrid  Inter  Werder Bremen   Inter   1966  MM  Liverpool  Everton  Atlético  Inter  1860 München   Real Madrid  left|15px   left|15px   left|15px   1967  Manchester United  Tottenham  Real Madrid  Juventus  Eintracht Braunschweig   Celtic   EM  Manchester City  West Bromwich  Real Madrid  Milan  Nürnberg   Manchester United  left|15px   left|15px   left|15px   left|15px   left|15px   left|15px  1969  Leeds  Manchester City  Real Madrid  Fiorentina  Bayern München   Milan  

1970-luku

1970 järjestettiin Meksikon MM-kilpailut poikkeuksellisissaRaevuori s. 160 olosuhteissa yli 2000 metrin korkeudessa ja yli 30 asteen lämpötilassa. Kilpailujen uusia sääntöjä olivat viisi vaihtomiestä, joista ottelussa sai käyttää kahta, sekä maanosittain jaetut karsintaryhmät. Kilpailujen voittajaksi nousi Brasilia, joka voitettuaan kolmannen kerran mestaruuden sai omakseen Jules Rimet -pokaalin. Hopealle sijoittui Italia, joka hävisi loppuottelun Brasilialle 4–1, ja pronssia saavutti Saksa. Turnauksen paras maalintekijä oli saksalainen Gerd Müller kymmenellä tehdyllä maalillaan.

1974 järjestettiin Länsi-Saksan MM-kilpailut, joita varjosti kaksi vuotta aikaisemmin olympialaisissa tapahtunut terrori-isku. Kilpailujen ottelumenetelmään oli tullut muutos, sillä entisen pudotuspelijärjestelmän korvasivat jatkolohkot, joista voittajat selviytyivät loppuotteluun ja toiseksi sijoittuneet pronssiotteluun.Lahtinen & Tamminen s. 99 Loppuotteluun selvisivät lopulta isäntämaa Saksan liittotasavalta ja Alankomaat. Loppuottelu ei ollut vain kahden parhaan maan välinen ottelu, vaan myös kahden turnauksen parhaan pelaajan Franz Beckenbauerin ja Johan Cruijffin kohtaaminen.Raevuori s. 186–188 Isäntämaa Saksa voitti loppuottelun 2–1. Pronssille sijoittui Englannin kisoista pudottanut Puola. Puolalainen Grzegorz Lato oli seitsemällä maalillaan kilpailujen paras maalintekijä.

Argentiina sai tehtäväkseen järjestää vuoden 1978 MM-kilpailut. Kilpailuiden suurin yllättäjä oli Itävalta, joka voitti oman alkulohkonsa ja pudotti edellisten kilpailujen voittajan Länsi-Saksan jatkosta.Raevuori s. 190 Loppuottelu Argentiinan ja Alankomaiden välillä venyi aina jatkoajalle saakka, mutta Argentiina voitti kultaa tehtyään kaksi maalia jatkoajalla. Kolmanneksi sijoittui Brasilia. Loppuottelussa kahdesti maalinteossa onnistunut Mario Kempes oli turnauksen paras maalintekijä kuudella maalillaan.

Münchenin olympialaisten mestariksi nousi Puola, joka kukisti loppuottelussa Unkarin 2–1. Pronssille sijoittui Neuvostoliitto. Montrealin olympialaisissa juhli Itä-Saksa, joka voitti loppuottelussa Puolan. Neuvostoliitto jäi jälleen pronssille.

1960-luvulla alkanut totaalinen jalkapallo kehittyi 1970-luvulla: jokainen pelaaja on siinä periaatteessa sekä hyökkääjä että puolustaja. Erityisesti keskikenttäpelaajien rooli puolustuksessa kasvoi, kun taas laitapuolustajien rooli hyökkäyksessä oli suurempi kuin aikaisemmin. Pelityyli teki puolustuspelistä aggressiivisempaa, mikä johti myös maalimäärien vähenemiseen. 1970-luvulla erityisesti Franz Beckenbauer muutti liberon roolia hyökkäävämmäksi. 1970-luvun lopulla tuli käyttöön paitsioansa, jossa puolustajat nousivat nopeasti ylös jättäen hyökkääjän paitsioon. 1976 otettiin käyttöön keltainen ja punainen kortti. 1970-luvun merkittävimpiä pelaajia olivat muun muassa EusébioÖman s. 59, JairzinhoÖman s. 65; saksalaiset Franz BeckenbauerÖman s. 67, Gerd MüllerÖman s. 69 sekä Paul BreitnerÖman s. 79; George BestÖman s. 73 sekä Johan CruijffÖman s. 75. Cruijff on myös ensimmäinen pelaaja, josta on maksettu yli miljoonan euron siirtosumma, kun hän siirtyi Ajaxista Barceloonaan.

Vuosi/Kisat  Englanti  FA Cup  Espanja  Italia  Saksa  UEFA  Arvoturnaukset 1970  MM  Everton  Chelsea  Atlético  Cagliari  Mönchengladbach   Feyenoord  left|15px   left|15px   left|15px   1971  Arsenal  Arsenal  Valencia  Inter  Mönchengladbach   Ajax   EM  Derby County  Leeds  Real Madrid  Juventus  Bayern München   Ajax  left|15px   left|15px   left|15px   left|15px   left|15px   left|15px   left|15px  1973  Liverpool  Sunderland  Atlético  Juventus  Bayern München   Ajax   1974  MM  Leeds  Liverpool  Barcelona  Lazio  Bayern München   Bayern München  left|15px   left|15px   left|15px   1975  Derby County  West Ham  Real Madrid  Juventus  Mönchengladbach   Bayern München   EM  Liverpool  Southampton  Real Madrid  Torino  Mönchengladbach   Bayern München  left|15px   left|15px   left|15px   left|15px   left|15px   left|15px  1977  Liverpool  Manchester United  Atlético  Juventus  Mönchengladbach   Liverpool   1978  MM  Nottingham  Ipswich  Real Madrid  Juventus  Köln   Liverpool  left|15px   left|15px   left|15px   1979  Liverpool  Arsenal  Real Madrid  Milan  Hamburger   Nottingham Forest  

1980-luku

Espanjan MM-kilpailut järjestettiin 1982. Lopputurnauksen joukkuemäärä oli nostettu entisestä 16:sta 24:ään, jotka taas oli jaettu kuuteen lohkoon. Poikkeuksena kaksiin edellisiin kisoihin myös välierät palasivat MM-kilpailujen otteluohjelmaan. Kilpailuihin tuli käyttöön myös rangaistuspotkukilpailu. Kilpailut olivat Italian juhlaa: loppuottelussa kaatui Länsi-Saksa 3–1. Kolmanneksi sijoittui Puola. Kilpailujen paras maalintekijä oli italialainen Paolo Rossi kuudella maalillaan.Lahtinen & Tamminen s. 120–129

Meksiko sai järjestää jälleen MM-kilpailut 1986 Kolumbian talousvaikeuksien vuoksi ja oli näin ensimmäinen maa, jossa MM-kilpailut pidettiin toistamiseen.Lahtinen & Tamminen s. 134 Kilpailujen pelisysteemiä muutettiin jälleen: toisen kierroksen lohkot poistettiin ja siirryttiin takaisin pudotuspeleihin. Kilpailujen järjestelyjä varjosti vuosi aikaisemmin tapahtunut Heysel-stadionin tragedia, jonka takia turvatoimet olivat tarkat.Lahtinen & Tamminen s. 135 Puolivälieräottelussa Englantia vastaan Argentiinan Diego Maradona teki kuuluisan Jumalan käsi -maalinsa. Lopulta turnauksen parhaaksi pelaajaksi valitun Maradonan tähdittämä Argentiina voitti lopputurnauksen ennen Saksan liittotasavaltaa. Pronssille ylsi Ranska. Turnauksen paras maalintekijä oli englantilainen Gary Lineker kuudella maalillaan.Lahtinen & Tamminen s. 134–143

Moskovan olympialaisia hallitsivat itäblokin maat: kultaa saavutti Tšekkoslovakia ennen Itä-Saksaa ja Neuvostoliittoa, joka voitti pronssiottelussa Jugoslavian. Suomen viimeisin olympiaosallistuminen tapahtui Moskovassa: Suomi voitti Costa Rican, pelasi tasan Irakin kanssa sekä hävisi Jugoslavialle. Los Angelesin olympialaisten voittajaksi nousi Ranska ennen Brasiliaa sekä Jugoslaviaa. Monet itäblokin maat, kuten viime kilpailujen mitalikolmikko, olivat kuitenkin poissa kilpailuista. Neljä vuotta myöhemmin Soulissa voittoa juhli Neuvostoliitto ennen Brasiliaa ja Länsi-Saksaa.

1980-luvun MM-kilpailujen voittajat käyttivät erilaisia taktiikoita: Espanjassa Italia luotti vastahyökkäyspeliinsä, kärkihyökkääjänä Paolo Rossi. Meksikossa Argentiinan Diego Maradona pelasi kahden hyökkääjän takana antaen ratkaisevia syöttöjä tai tehden itse maaleja. Maradonaa kuitenkin vartioi koko ajan puolustava keskikenttäpelaaja, jonka tarkoituksena oli katkaista peliä ja antaa syöttöjä eteenpäin.

1981 voitosta myönnettiin kolme pistettä Englannin valioliigassa. 1989 paitsiosääntöön tehtiin muutos, jonka mukaan viimeisen kenttäpelaajan tasalla oleva vastapelaaja ei ole paitsiossa. Kenny DalglishÖman s. 81, Daniel PassarellaÖman s. 85, ZicoÖman s. 87, Michel PlatiniÖman s. 89, Karl-Heinz RummeniggeÖman s. 91 sekä Diego MaradonaÖman s. 99 ovat esimerkkejä 1980-luvun merkittävimmistä jalkapalloilijoista. 1989 valmistui tämän hetken maailman suurin jalkapallostadion Rŭngrado, joka sijaitsee Pjongjangin kaupungissa Pohjois-Koreassa. Sen yleisökapasiteetti on 150 000.

Vuosi/Kisat  Englanti  FA Cup  Espanja  Italia  Saksa  UEFA  Miesten Arvoturnaukset  Naisten arvoturnaukset  EM  Liverpool  West Ham  Real Madrid  Inter  Bayern München   Nottingham Forest  left|15px   left|15px   left|15px   left|15px   left|15px   left|15px   1981  Aston Villa  Tottenham  Real Sociedad  Juventus  Bayern München   Liverpool    1982  MM  Liverpool  Tottenham  Real Sociedad  Juventus  Hamburger   Aston Villa  left|15px   left|15px   left|15px    1983  Liverpool  Manchester United  Athletic Bilbao  Roma  Hamburger   Hamburger    EM  Naisten EM  Liverpool  Everton  Athletic Bilbao  Juventus  Stuttgart   Liverpool  left|15px   left|15px   left|15px   left|15px   left|15px   left|15px   left|15px  1985  Everton  Manchester United  Barcelona  Verona  Bayern München   Juventus    1986  MM  Liverpool  Liverpool  Real Madrid  Juventus  Bayern München   Bukarest  left|15px   left|15px   left|15px    1987  EM  Everton  Coventry City  Real Madrid  Napoli  Bayern München   Porto    left|15px   left|15px   left|15px  EM  Liverpool  Wimbledon  Real Madrid  Milan  Werder Bremen   PSV  left|15px   left|15px   left|15px   left|15px   left|15px   1989  EM  Arsenal  Liverpool  Real Madrid  Inter  Bayern München   Milan    left|15px   left|15px   left|15px 

1990-luku

1990 Italian MM-kilpailut olivat Länsi-Saksan juhlaa, kun Franz Beckenbauerin valmentama joukkue, tähtinään muun muassa Jürgen Klinsmann, Rudi Völler ja Lothar Matthäus, voitti loppuottelussa Argentiinan ”Meksikon kilpailujen uusintaloppuottelussa” 1–0. Se jäikin liittotasavallan viimeiseksi arvokisavoitoksi jalkapallossa, sillä jatkossa turnauksiin osallistui yhdistyneen Saksan joukkue. Isäntämaa Italia jätettiin pronssille, mutta italialainen Salvatore Schillaci oli turnauksen paras maalintekijä. Kisojen suuri yllättäjä oli Kamerun, joka Roger Millan johdolla selvisi aina puolivälieriin, joissa kilpailujen neljänneksi jäänyt Englanti oli parempi.

1994 MM-kilpailut pidettiin Yhdysvalloissa. MM-kilpailujen karsintoihin osallistui jo 144 maata.Lahtinen & Tamminen s. 163 Karsinnoissa tapahtui ikävä onnettomuus, kun Sambian maajoukkuetta kuljettanut lentokone putosi Atlanttiin. Kilpailuihin otettiin myös mukaan sääntö, jonka mukaan voittaja sai kolme pistettä. Kilpailujen surullinen tapaus sattui kolumbialaiselle Andrés Escobarille, joka ammuttiin kotimaassaan hänen tehtyään oman maalin ottelussa Yhdysvaltoja vastaan.Lahtinen & Tamminen s. 165 Brasilia voitti loppuottelussa Italian rangaistuspotkukilpailun jälkeen 3–2. Kolmanneksi selviytyi Ruotsi. Kilpailujen maalikuninkuus jaettiin venäläisen Oleg Salenkon ja bulgarialaisen Hristo Stoitškovin kesken.

1998 Ranska sai tehtäväkseen järjestää MM-kilpailut. Kilpailut olivat laajentuneet 32 maan turnaukseksi entisen 24:n sijasta: maat oli jaettu kahdeksaan lohkoon, joista kustakin kaksi parasta eteni jatkopeleihin. Isäntämaa Ranska oli lopulta voitokas loppuottelussa Brasiliaa vastaan. Ottelu päättyi 3–0 ja Ranska sai ensimmäisen maailmanmestaruutensa. Pronssia saavutti Kroatia, joka voitti pronssiottelussa Alankomaat. Kroatian Davor Šuker oli kuudella maalillaan turnauksen paras maalintekijä.

1991 järjestettiin ensimmäiset naisten MM-kilpailut. Yhdysvallat voitti kilpailut 1991 sekä 1999 ja Norja 1995.

Barcelonan olympialaisissa 1992 isäntämaa Espanja otti voiton ennen Puolaa. Ghana otti ensimmäisenä afrikkalaisena maana arvokisamitalin, joka oli pronssi. 1996 Atlantassa Nigeria vei ensimmäisen kultamitalin Afrikkaan ennen Argentiinaa ja Brasiliaa. Atlantassa jalkapallo oli ensimmäisen kerran myös naisten olympialajina. Isäntämaa Yhdysvallat voitti kultaa, Kiina hopeaa ja Norja pronssia.

Vuosien 1990 ja 1994 MM-kilpailulle oli tunnusomaista voimakas puolustuspelaaminen. Ranska käytti voittaessaan maailmanmestaruuden 4–3–3-taktiikkaa, joka muuttui puolustaessa 4–4–2-taktiikaksi. Tässä taktiikassa Didier Deschamps pelasi puolustuksen edessä ja puolustus käytti miesvartiointia. Brasilia taas käytti 4–2–2–2-pelisysteemiä.

1992 määrättiin sääntö, jonka mukaan maalivahti ei saa ottaa palloa käsiinsä, jos sen syöttää taaksepäin joku hänen kanssapelaajistaan. 1990-luvun merkittäviä jalkapalloilijoita ovat muun muassa Frank RijkaardÖman s. 107 Marco van BastenÖman s. 109, Roberto BaggioÖman s. 113, Zinédine Zidane, Ronaldo, Romário, Rivaldo sekä Lothar Matthäus. Baggio oli ensimmäinen pelaaja, josta maksettiin 10 miljoonan euron siirtosumma, kun hän siirtyi Fiorentinasta Juventukseen.

Vuosi/Kisat  EnglantiNimi vaihtui 1992 Valioliigaksi  FA Cup  Espanja  Italia  Saksa  UEFA Nimi vaihtui kaudella 1992–93 Mestarien liigaksi, sitä ennen Eurooppa Cup  Miesten Arvoturnaukset  Naisten arvoturnaukset  1990  MM  Liverpool  Manchester United  Real Madrid  Napoli  Bayern München   Milan  left|15px   left|15px   left|15px     EM  Arsenal  Tottenham  Barcelona  Sampdoria  Kaiserslautern   Belgrad    left|15px   left|15px   left|15px   left|15px   left|15px   left|15px  EM  Leeds  Liverpool  Barcelona  Milan  Stuttgart   Barcelona  left|15px   left|15px   left|15px   left|15px   left|15px    1993  EM  Manchester United  Arsenal  Barcelona  Milan  Werder Bremen   Marseille   left|15px   left|15px   left|15px   1994  MM  Manchester United  Manchester United  Barcelona  Milan  Bayern München   Milan  left|15px   left|15px   left|15px     EM  Blackburn  Everton  Real Madrid  Juventus  Borussia Dortmund   Ajax    left|15px   left|15px   left|15px   left|15px   left|15px  EM  Manchester United  Manchester United  Atlético  Milan  Borussia Dortmund   Juventus  left|15px   left|15px   left|15px   left|15px   left|15px   left|15px   left|15px   left|15px   1997  EM  Manchester United  Chelsea Real Madrid  Juventus  Bayern München   Borussia Dortmund    left|15px   left|15px   1998  MM  Arsenal  Arsenal  Barcelona  Juventus  Kaiserslautern   Real Madrid  left|15px   left|15px   left|15px     1999  MM  Manchester United  Manchester United  Barcelona  Milan  Bayern München   Manchester United    left|15px   left|15px   left|15px  

2000-luku

2000-luku

2002 MM-kilpailut järjestettiin ensimmäisen kerran kahden valtion kesken jaettuina Korean tasavallassa ja Japanissa. Kilpailujen suurimman yllätyksen järjesti Senegal: se voitti hallitsevan maailmanmestarin Ranskan, joka jäi lopulta alkulohkossaan ilman maaleja. Turnauksen voitti lopulta viidennen mestaruutensa saavuttanut Brasilia, joka oli loppuottelussa 2–0 Saksaa parempi. Pronssia saavutti Turkki, joka voitti ensimmäisenä Euroopan tai Etelä-Amerikan ulkopuolisena maana mitalin MM-kilpailuissa.Turkki kuuluu kuitenkin UEFAan Turnauksen paras maalintekijä oli Brasilian Ronaldo.

2006 Saksan MM-kilpailut olivat järjestyksessään 18. MM-kilpailut. Kilpailujen loppuottelu nousi uutisotsikoihin Ranskan Zinédine Zidanen puskettua Italian Marco Materazzia rintaan. Italia voitti loppuottelun lopulta rangaistuspotkukilpailussa David Trezeguetin epäonnistuttua yrityksessään. Pronssia saavutti isäntämaa Saksa, joka voitti pronssiottelussa Portugalin. Saksan Miroslav Klose oli turnauksen paras maalintekijä. Kisojen loppuottelua arvioidaan katsoneen noin 715 miljoonaa ihmistä ympäri maapallon.

Naisten MM-kilpailujen mestari sekä 2003 että 2007 oli Saksa. 2003 Ruotsi oli hopealla ja 2007 Brasilia. Yhdysvallat oli pronssilla molemmissa kilpailuissa.

Sydneyn olympialaiset olivat jälleen afrikkalaisen joukkueen juhlaa: kultaa voitti Kamerun, hopeaa Espanja ja pronssia Chile. Naisten turnauksen voitti Norja ennen Yhdysvaltoja ja Saksaa. Ateenassa Argentiina oli loppuottelussa parempi kuin Paraguay. Pronssille sijoittui Italia. Naisten turnauksen paras oli Yhdysvallat ennen Brasiliaa ja Saksaa. Pekingissä paras oli Argentiina ennen Nigeriaa ja Brasiliaa. Naisten turnauksen voitti Yhdysvallat ennen Brasiliaa ja Saksaa.

Vuonna 2000 järjestettiin ensimmäisen kerran seurajoukkueiden maailmanmestaruuskilpailut Brasiliassa. 2000-luvun merkittäviä pelaajia ovat muun muassa Lionel Messi, Ronaldinho, Cristiano Ronaldo, Kaká, Wayne Rooney, Thierry Henry sekä David Beckham.

Cristiano Ronaldosta tuli maailman kallein pelaaja, kun vuonna 2009 Real Madrid osti portugalilaisen 94 miljoonan euron hintaan. Samana vuonna Madrid oli ostanut brasilialaisen Kakán 65 miljoonalla eurolla. Tätäkin aikaisemmat maailmanennätyssiirtosummat olivat joukkueeseen siirtyneiden pelaajien nimissä: Luís Figo siirtyi 61 miljoonan euron ja Zinédine Zidane 73 miljoonan euron siirtosummalla Real Madridiin 2000-luvun alussa.Johtuen raha-arvojen muutoksista Kakán siirtosumma oli suurempi kuin Zidanen (Kaká 56 miljoonaa puntaa ja Zidane 45,62 miljoonaa puntaa)

Vuosi/Kisat  Englanti  FA Cup  Espanja  Italia  Saksa  UEFA  Miesten arvoturnaukset  Naisten arvoturnaukset  EM  Manchester United  Chelsea  Deportivo  Lazio  Bayern München   Real Madrid  left|15px   left|15px   left|15px   left|15px   left|15px   left|15px   left|15px   left|15px  2001  EM  Manchester United  Liverpool  Real Madrid  Roma  Bayern München   Bayern München    left|15px   left|15px  2002  MM  Arsenal  Arsenal  Valencia  Juventus  Borussia Dortmund   Real Madrid  left|15px   left|15px   left|15px    2003  MM  Manchester United  Arsenal  Real Madrid  Juventus  Bayern München   Milan    left|15px   left|15px   left|15px  EM  Arsenal  Manchester United  Valencia  Milan  Werder Bremen   Porto  left|15px   left|15px   left|15px   left|15px   left|15px   left|15px   left|15px   left|15px  2005  EM  Chelsea  Arsenal  Barcelona  Ei voittajaa  Bayern München   Liverpool    left|15px   left|15px  2006  MM  Chelsea  Liverpool  Barcelona  Inter  Bayern München   Barcelona  left|15px   left|15px   left|15px    2007  MM  Manchester United  Chelsea  Real Madrid  Inter  Stuttgart   Milan    left|15px   left|15px   left|15px  EM  Manchester United  Portsmouth  Real Madrid  Inter  Bayern München   Manchester United  left|15px   left|15px   left|15px   left|15px   left|15px   left|15px   left|15px   left|15px  2009  EM  Manchester United  Chelsea  Barcelona  Inter  Wolfsburg   Barcelona    left|15px   left|15px 

pienoiskuva|right|Tilasto MM-kilpailujen karsintoihin osallistuneiden maiden lukumäärästä.

2010-luku
2010-luku alkoi Etelä-Afrikan MM-kilpailuilla, jotka olivat ensimmäiset MM-kilpailut Afrikan mantereella. Turnauksen voitti Espanja, joka voitti loppuottelussa Alankomaat. Saksa uusi neljän vuoden takaisen pronssinsa voittaen pronssiottelussa Uruguayn. Turnauksen parhaaksi pelaajaksi valittiin Uruguayn Diego Forlán, joka oli myös jaetusti turnauksen paras maalintekijä yhdessä Saksan Thomas Müllerin, Espanjan David Villan sekä Alankomaiden Wesley Sneijderin kanssa.

Vuonna 2014 järjestettiin Brasilian MM-kilpailut. Turnauksen voitti Saksa, joka voitti loppuottelussa Argentiinan. Alankomaat sijoittui kolmanneksi. Turnauksen parhaaksi pelaajaksi valittiin argentiinalainen Lionel Messi. Turnauksen paras maalintekijä kuudella maalilla oli James Rodríguez.

Vuosi/Kisat  Englanti  FA Cup  Espanja  Italia  Saksa  UEFA  Miesten arvoturnaukset  Naisten arvoturnaukset  2010  MM  Chelsea  Chelsea  Barcelona  Internazionale  Bayern München   Internazionale  left|15px   left|15px   left|15px    2011  MM  Manchester United  Manchester City  Barcelona  AC Milan  Borussia Dortmund   Barcelona    left|15px   left|15px   left|15px  EM  Manchester City  Chelsea  Real Madrid  Juventus  Borussia Dortmund   Chelsea  left|15px   left|15px   left|15px   left|15px   left|15px   left|15px   left|15px   left|15px  2013  EM  Manchester United  Wigan  Barcelona  Juventus  Bayern München   Bayern München    left|15px   left|15px  2014  MM  Manchester City  Arsenal  Atlético Madrid  Juventus  Bayern München   Real Madrid  left|15px   left|15px   left|15px    2015  MM  Chelsea  Arsenal  Barcelona  Juventus  Bayern München   Barcelona    left|15px   left|15px   left|15px 

Huomautukset

Katso myös
 FIFA 100
 Jalkapallon säännöt
 Luettelo Copa Américan voittajista
 Suomen jalkapallon historia

Lähteet

Viitteet

 Aiheesta muualla 

*
Luokka:Seulonnan keskeiset artikkelit